text: Esbjerg-målmand holder OL-buret rent for 2. gang i Rio
  08 august 2016 kl. 05.48
  Esbjerg-målmanden Jeppe Højbjerg holdt målet rent, da det danske OL-landshold i fodbold natten til mandag vandt 1-0 over Sydafrika.
  For anden kamp i træk kunne keeperen Jeppe Højbjerg forlade banen i Rio uden, at det lykkedes modstanderne at score hos ham.
  Dermed har det det danske OL-landshold i fodbold resultatmæssigt fået en god start på turneringen  med først 0-0 mod Irak og så sejren over Sydafrika. I den indledende puljes sidste kamp gælder det værtsnationen Braslien - men da de to bedste hold i puljen går videre, er de danske udsigter lovende.
   20 minutter før tid kom Danmark foran 1-0 - og det fremkaldte et massivt sydafrikansk pres, hvor Esbjerg-målmanden med et par gode redninger fastholdt føringen og den endelige sejr.
  OL-holdets anden Esbjerg-spiller Casper Nielsen måtte sidde ude mod Sydafrika på grund af den skade, som han pådrog sig i kampen mod Irak.
   Nu har landstræner Niels Frederiksens og hans unge mandskab et godt udgangspunkt for avancement inden mødet med Brasilien natten torsdag dansk tid.
  SÅDAN!!! Tre point og de danske fodbolddrenge stemplede i den grad ind ved OL 💪🏻🇩🇰⚽️ #takforopbakningen #AllForRio pic.twitter.com/BMonEcZYi4
  
  